《金陵社集诗（一十六人三十二首） 集鸡笼山》
明代·陈仲溱

仲溱字惟秦，侯官人。
性拙直，寡言笑，与人交接，言辞少拂即掩言而去。
诗苦求工，不惬意不止。
每出其诗示人，以手按纸，手颤口吟，人或诵其诗，口喃
喃与相应和，其自喜如此。
平湖一片浸崔嵬，城近黄昏鸟雀哀。
春草自深沽酒市，天花空落讲经台。
云埋故垒谁为主，水出青溪更不回。
六代兴亡成旧梦，翠华驰道上苍苔。